CELEX: 62010TN0170
Language: sl
Date: 2010-04-19 00:00:00
Title: Zadeva T-170/10: Tožba, vložena 19. aprila 2010 – CTG Luxembourg PSF proti Sodišču

19.6.2010   
            
            
               SL
            
            
               Uradni list Evropske unije
            
            
               C 161/48
            
         
      Tožba, vložena 19. aprila 2010 – CTG Luxembourg PSF proti Sodišču
      (Zadeva T-170/10)
      (2010/C 161/77)
      Jezik postopka: francoščina
      
         Stranki
      
      
         Tožeča stranka: Computer Task Group Luxembourg PSF SA (Bertrange, Luksembourg) (zastopnik: M. Thewes, odvetnik)
      
         Tožena stranka: Sodišče Evropske unije
      
         Predlogi tožeče stranke
      
      
                  —
               
               
                  Razglasi naj se ničnost odločb, ki jih je Sodišče sprejelo v okviru evropskega javnega naročila „AO 008/2009: Podpora uporabnikom IT in telefonskega sistema prve in druge stopnje, call centra, upravljanje hardware end user“, in sicer:
                  
                              —
                           
                           
                              odločbe komisije za odpiranje ponudb z dne 9. februarja 2010 o zavrnitvi ponudbe CTG CONSORTIUM zaradi „prepozne vložitve“;
                           
                        
                              —
                           
                           
                              odločbe Sodišča Evropske unije o oddaji javnega naročila drugemu ponudniku (ki je brez datuma in ki tožeči stranki ni bila vročena do vložitve tožbe);
                           
                        
                              —
                           
                           
                              odločbe Sodišča Evropske unije, s katero je bila potrjena zavrnitev ponudbe CTG CONSORTIUM, z dne 5. marca 2010;
                           
                        
            
                  —
               
               
                  ugotovi naj se nepogodbena odgovornost Evropske unije in naj se Sodišču naloži plačilo odškodnine za škodo, ki je tožeči stranki nastala zaradi izpodbijanih odločb, ter naj se določi izvedenec, ki bo ocenil to škodo;
               
            
                  —
               
               
                  Sodišču naj se naloži plačilo stroškov.
               
            
         Tožbeni razlogi in bistvene trditve
      
      Tožeča stranka s to tožbo predlaga, na eni strani, razglasitev ničnosti odločb komisije za odpiranje ponudb z dne 9. februarja 2010 o zavrnitvi ponudbe tožeče stranke zaradi prepozne vložitve ponudbe v postopku javnega razpisa v zvezi s storitvami podpore uporabnikom IT sistemov prve in druge stopnje, call centra, upravljanja hardware end user (UL 2009/S 217-312292), ter odločbe o oddaji javnega naročila drugemu ponudniku, in na drugi strani, plačilo odškodnine.
      V utemeljitev svoje tožbe tožeča stranka navaja štiri tožbene razloge, ki se nanašajo na:
      
                  —
               
               
                  kršitev načela prepovedi diskriminacije, načela enakega obravnavanja ponudnikov in načela svobodne konkurence, s tem da je bila poleg datuma odpošiljanja ponudb določena tudi ura oddaje na pošto;
               
            
                  —
               
               
                  kršitev obveznosti odgovora na zahteve za informacije, ki jih je naročnik prejel dovolj zgodaj;
               
            
                  —
               
               
                  kršitev obveznosti obveščanja neizbranih ponudnikov o razlogih za zavrnitev njihove vloge, o imenu izbranega ponudnika in o pravnih sredstvih;
               
            
                  —
               
               
                  nepogodbeno odgovornost Evropske unije.